Auk aðstandenda gagnasafnanna sem Málið sækir efni sitt til hafa aðrir starfsmenn lagt ritstjórninni lið við hönnun og undirbúning , m.a . Vefgáttin málið.is var opnuð 2016 á degi íslenskrar tungu , 16. nóvember . Hvað varðar mismunandi markmið og innihald gagnasafnanna má meðal annars benda á að Beygingarlýsing íslensks nútímamáls geymir orð og beygingar sem tíðkast í íslensku og hún er fyrst og fremst unnin í anda lýsandi málfræði – enda þótt einnig sé að finna þar athugasemdir og ábendingar um notkun . Í safninu eru nú tæplega 260 þús. beygingardæmi . Skal í því sambandi bent á eigin vef Íðorðabankans . Hún miðlar fróðleik , skýringum og skýringatilgátum um uppruna og söguleg vensl íslenskra orða og orðmynda , jafnt úr fornu máli sem úr nútímaíslensku . Orðsifjabókin kom út á prenti 1989 á vegum Orðabókar Háskólans . MálfarsbankinnMálfarsbankinn geymir safn stuttra greina um málfarsleg efni . Þar er leitast við að benda á málnotkun sem almennt hefur verið talin best við hæfi í málsniðum vandaðs og hefðbundins íslensks ritmáls og í vönduðu töluðu máli . Efni Málfarsbankans á meðal annars rætur í svörum sem tekin hafa verið saman við málfarsráðgjöf á Íslenskri málstöð og síðar Stofnun Árna Magnússonar í íslenskum fræðum . Notendur geta raðað gagnasöfnunum sjö innbyrðis að eigin ósk með því að draga heiti þeirra með músinni upp eða niður á skjánum . Hægt er að loka fyrir niðurstöður úr tilteknu safni á skjánum . Í vinstra horni neðst er hnappur með tenglum í alla vefi Stofnunar Árna Magnússonar í íslenskum fræðum og samstarfsaðila . Hér má m.a. finna fleiri vefi um mál og málnotkun , á borð við Ritmálssafnið , Risamálheildina , Nýyrðavefinn og ISLEX , auk Málsins og gagnasafna innan þess . Orðasambandið alla jafna merkir ‘ oftast ( nær ) , jafnan ’ , sbr. eftirfarandi dæmi : því alla jafna er ég við það heygarðshornið [ þ.e. við ritstörf ] , bæði af skyldu og líka mér til afþreyingar ( KGBr 217 ( 1884 ) ) ; að landinu væri engra framfara auðið heldur væri það alla jafna að ganga úr sér og mundi smám saman eyðast meir og meir þar til það félli í grunn ( m 19 ( JSigVarn 7 ) ) ; hann sat jafnan í kastala sínum , þreyði alla jafna móður sína ( m 19 ( ÞjóðsJÁ II , 344 ) ) ; Grund hefir alla jafna þókt eitthvert hið mesta höfuðból ( ÞjóðsJÁ II , 98 ) ; að Hjaltabakkaprestar hafa alla jafna viljað lafa á veiðinni fyrir sínu landi ( ms 18 ( ÆvÞPét 428 ) ) ; þeir snuðra alla jafna og snapa eftir meiri og meiri ábata ( m 18 ( JÓlKlím 96 ) ) . Einnig er kunnugt afbrigðið alla jafnan , tilgreint sem allajafna og allajafnan í Orðabók Blöndals , og þá mynd notar Jón Kalmann Stefánsson í nýjasta verki sínu : en jafn heitur og hann er alla jafnan í þessu máli , verkfallinu ... þá skiptir það bara ekki rassgat máli núna ( JKStef 17 , 14 ) . Þrátt fyrir mikla leit að hliðstæðum og dæmum sem gætu skýrt það sem liggur að baki orðasambandinu verð ég að viðurkenna að ég hef enga skynsamlega skýringu . Elsta dæmi sem ég hef rekist á er úr Heilræðarímu Jóns Bjarnasonar til sonar síns Illuga , talin ort um 1600 : * Hugsaðu um , hvað hentast er / á hverjum degi að safna / og eftir sækja til auðnu þér / alla tíma jafna ( Blanda II , 86 ( 1600 ) ) . Dæmið gæti bent til þess að orðasambandið sé liðfellt : alla tíma jafna > alla jafna . Þessi tilgáta virðist koma vel heim og saman við merkingu orðasambandsins en eitt dæmi getur naumast talist traust undirstaða . Atviksorðið alltjafnt í merkingunni ‘ ávallt ’ kemur fyrir í Sigurðar sögu þögla ( Sþögl 164 ) , sbr. einnig Reykjahólabók : skínanda stjarna hafði farið allt jafnt fyrir [ ‘ á undan ’ ] þeim bæði nætur sem daga ( m 16 ( Reyk I , 14 ) ) . Ao. alltjafnt mun naumast notað í nútímamáli en það lifir enn í myndunum allt · jent , all · tént og all · ténd . Mér er til efs að þessar orðmyndir séu ungu fólki tamar . Til fróðleiks tefli ég fram örfáum dæmum sem rekið hefur á fjörur mínar : 1. ‘ hvað sem öðru líður ; þó ekki væri nema ’ : Það er þó alltjent betra að fá hálfan styrk en engan ( 2016 ) ; ef verða mætti , er Pétur gengi hjá , að alltént skugginn af honum félli á einhvern þeirra ( Post 5 , 15 ( 2007 ) ) = þótt ekki væri meira en að skuggann af Pétri ... skyldi bera á einhvern þeirra ( 1912 ) = félli að minnsta kosti skuggi hans á einhvörn þeirra ( 1841 ) ; Það lá alltént að en væri nú óskandi að það [ málefni ] dæi ekki í fæðingunni ( MGrÚrv 117 ) . 2. ‘ alltaf , ætíð ’ : með alls kyns staðhæfingum sem ég gat ekki alltént hrakið sakir vankunnáttu og reynsluleysis ( SAMJak 116 ) ; Það var altént passi hennar [ ‘ venja hennar ’ ] að fara ofan og kveikja í myrkrinu á kvöldin ( m 19 ( ÞjóðsJÁ 2 III , 238 ) ) . 3. ‘ að minnsta kosti ’ : hennar [ kirkjunnar ] þjónar fengu þó altént að halda lubbanum ( m 20 ( BergJMann 245 ( OHR ) ) ) . Nýlega rakst ég á einhvers konar kjörorð ónefnds tryggingafélags : Hugsum í framtíð ( 25.1.18 ) . Þetta var margendurtekið og trúlega hefur tryggingafélagið greitt auglýsingastofu vel fyrir snilldina . Hvað merkir þetta eiginlega ? Hver er hugsunin ? Eiga lesendur kannski að hætta að hugsa núna og hugsa einungis í framtíðinni – eða kannski um framtíðina ? Eða er tilgangurinn einungis sá að vekja athygli ?